cyanic-selkie/wikianc huggingface dataset:
ද මමී (1999 චිත්‍රපටය)
විචාරක මත
ද මමී චිත්‍රපටයට මිශ්‍ර මත කිහිපයක් ලැබී තිබිණි. එය මේ වනවිට 55% ක "නරක" තක්සේරුකිරීමක් "රෝටන් ටෝමෑටොස්" හිදී මෙන්ම 48 ක මෙටාස්කෝරයක් "මෙටාක්‍රිටික්" හිදීද තක්සේරුවීමක් විය. "චිකාගෝ සන් ටයීම්ස්" හි චිත්‍රපට විචාරකයෙකු වන "රොජර් ඊබර්ට්" මෙම චිත්‍රපටය සදහා තරු 4න් 3ක ඇගයීමක් ලබා දුන් අතර, තවදුරටත් කියා සිටියේ "මට මේ පිලිබඳ කීමට ඇත්තේ, චිත්‍රපටයේ සෑම මිනිත්තුවක් පාසාම මම එය රසවිඳි බවය. මට මෙහි පිටපත්, අධ්‍යක්ෂණය, රඟපෑම, හෝ මමිය පිලිබඳ කිසිම අඩුපාඩුවක් කීමට බැරි අතර මට කීමට හැක්කේ මට මෙම චිත්‍රපටය බැලීමට කම්මැලිකමක් නොලද බවය." එසේම "එන්ටර්ටේන්මන්ට් වීක්ලි" හි "ඕවන් ග්ලිබර්මන්" මෙම චිත්‍රපටයට බී - ක තක්සේරු කිරීමක් ලබා දී තිබිණි. එමෙන්ම කියා සිටියේ, "ද මමී ඔබව වෙව්ලීමට පත් කරන බවත් එසේ කරන්නේ චිත්‍රපටයේ විනෝදාත්මකමක භාවයට හානියක් නොකරමිනි. "සැන් ෆ්රැන්සිස්කෝ ක්රෝනිකල් " හි "බොබී ග්‍රැහැම්" මෙම ච්ත්‍රපටයට ඉහල ලකුණු රඟපෑමට මෙන්ම විශේෂ ප්‍රයෝග වලටද ලබා දුන්නේය.
"නිව්යෝක් ටයීම්ස්" හි "ස්ටීෆන් ගෝල්ඩ්" ලියන ලද්දේ ද මමී නම් මෙම් අනුවාදයේ පෙන්වන ප්‍රතිරුඋපයට අමතරව වෙනත් ප්‍රතිරූපයක් පෙන්වීමට අවශ්‍ය නොවන අතර එය හුදෙක් කාර්ටූන් චරිතවලින් පිරි වීඩියෝ ක්‍රීඩාවක් තිරගත කලා මෙනි.
උපුටා ගැනීම්
ද මමී චිත්‍රපටයේ බොක්ස් ඔෆිස් සාර්ථකත්වය අනුගාමි චිත්‍රපට ගණනාවකට හේතු විය. "ද මමී රිටන්ස්" චිත්‍රපටය මුල් චිත්‍රපටයේ ලක්ෂණ මෙන්ම මුල් ච්ත්‍රපටයේ දිවි බේරාගත් චරිත සමග තිරගත කරන ලදී. එහි දෙවන අනුගාමි චිත්‍රපටය "ස්කෝපියන් කිං" නමින් විවාහක රික් සහ ඉවලින්ද ඔවුන්ගේ පුත් ඇලෙක්ස් සමග නිර්මාණය විය. මෙම චිත්‍රපට දෙක වාර දෙකක් පුරාවට විහිදුනු සජීවිකරණ කතා මාලාවක් සහ ස්කොපියන් කිංග් (2002) චිත්‍රපටය නිර්මාණය වීමට හේතු විය. මෙහි ඇකැඩියන් සොල්දාදුවෙක් රජු බවට පත් වන කතාවක් වටා ගෙතුණු එකකි.
දෙවැනි අනුගාමි චිත්‍රපටය "ද මමී : ටූම්බ් ඔෆ් ද ඩ්රැගන් එම්පරර්" තිරගත විය. එය 2008 අගෝස්තු 1 දින නිකුත් විය. මෙහි කතාව චීනයේ ටෙරකොටා අදිරාජ්‍යයා දුෂ්ට චරිතයකට පන පොවන අතර රේචල් වෛස් වෙනුවට මරියා බෙලෝ රංගනයෙන් දායක විය. ස්කොපියන් චිත්‍රපටයට පෙරගාමි චිත්‍රපටයක් "ද ස්කොර්පියන් කිංග් 2- රයිස් ඔෆ් අ වොරියර්" නමින් චිත්‍රපටයක් ඩී.වී.ඩී මගින් කෙලින්ම නිකුත් විය. මෙම චිත්‍රපට දෙකම දුර්වල නිර්මාණ ලෙස විචාරයට බදුන් විය.
ද මමී හි වීඩියෝ ක්‍රීඩා අනුරූ දෙකක් "කොනාමි" සහ "යුනිවර්සල් ඉන්ටර්රැක්ටිව්" ආයතනය මගින් 2000 වසරේදී නිකුත් කරන ලදී. ක්‍රියාදාම වීර චාරිකා ඝණයට අයත් (පෞද්ගලික පරිගණක සහ ප්ලේස්ටේෂන් සදහා) ක්‍රීඩා වේ. මෙය "රෙබෙලියන් ඩිවෙලොප්මෙන්ට්" මගින් නිෂ්පාදනය විය. කොනාමි නාගොයා මගින් නිපදවූ "ගේම් බෝයි" වර්ණ ප්රෙහෙලික ක්‍රීඩාවක් මේ අතර විය. මෙය තවත් රෝලර් කොස්ටරයක් වූ රිවේන්ජ් ඔෆ් ද මමී ට හේතු වූ අතර එය යුනිවර්සල් ස්ටූඩියෝ තේමා කරගත් උද්‍යාන තුනක, එනම් කැලිෆොර්නියාවේ හි හොලිවුඩ් හිදීද, ෆ්ලොරීඩා හි ඔර්ලෝන්ඩොවලදීද, සිංගප්පුරුවේ සෙන්ටෝසා හිදීද ඉදිවිය.
සිල්වා කොමිපාසුව
= සිල්වර්ටික් කොම්පාසුව - SILVATIC COMPAS =
භූමියේ දිශාව තබා ගෙන ගමන් කළ හැකි වටිනාම වස්තුවකි කොම්පාසුව, මෙය ඉගන ගැනීමෙන් භූමියේ ගමන් කිරීම , සිතියමක් කියවීම , කන්දක බෑවුමක ඇති කෝණයක් මැන ගැනීම , සිතියමේ සහ භූමියේ දිශාංශ ගැනීම , සිතියමේ ස්ථාන 02 (ඛණ්ඩාංක)  අතර දුර මැනීම වැනි කාර්යයන් රැසක් මෙමගින් කර ගත හැකිය. කොම්පාසු වර්ග රැසක් අැත. එනම්,
**ප්‍රිස්මටික් කොම්පාසුව
**ලෙන්සැටික් කොම්පාසුව
**සිල්වර්ටික් කොම්පාසුව
කොම්පාසුවේ මූලධර්ම :
සිල්වර්ටික් කොම්පාසුව ( SILVATIC COMPAS )
මෙය ස්වීඩනය රටේ නිෂ්පාදනයකි. මෙහිද වර්ග කීපයක් අැත.
01 : Type 15
02 : Type  15 T
03 : Type 15  TD
04 : Type 15 TDCL
05 : Type 25
තාක්ෂණික තොරතුරු :
01 : දිග 100 mm (ඩයලය සහිත කොටස
=   = 02 :  දිග 175 mm (සම්පූර්ණ )
03 : පළල 64 mm ( ඩයලය සහිත කොටස)
04 : පරිමාණය මැනීම මි:මි (mm) වලින්
අඟල් වලින් 1:25 000/ 1:50 000
01 : V කැපුම
02 : තල දර්පනය
03 : කේෂීය රේඛාව
04 : පාද රේඛාව
05 : උතුරු කටුව
06 : ලුමිනස් පැච්
07 : ඩයලය
08 : පරිමාණය
09 : ලීඩ් කැච්
10 : රබර් ෂීට්
11 : සෙවුම
12 : ආරක්ෂිත රැහැන
කෙවින් ක්ලාශ්
කෙවින් ජෙෆ්රි ක්ලාශ් (උපත සැප්තැම්බර් 17, 1960) යනු ඇමරිකානු රූකඩ ශිල්පියෙක් සහ හඞ නළුවෙකු වන අතර ඔහු විසින් පණ පෙවූ චරිත අතර එල්මෝ, ක්ලිෆඩ්, සහ හූට්ස් දි අවුල් වෙති. ජීවිතයේ මුල් අවදියෙහිම රූකඩ ශිල්පය පිළිබඳ රුචිකත්වයක් දැක්වූ ක්ලාශ්, ඔහු ජීවත්වූ නගරය මේරිලන්ඩ්හී බැල්ටිමෝර්හී ප්‍රාදේශීය ළමා රූපවාහිනී වැඩසටහන් වල අභිවාහනය ඇරඹුවේ ගැටවරයෙක්ව සිටියදීය. 1980 ගණන් වල මුල් අවදියෙහිදී, ඔහු කැප්ටන් කැන්ගරුහී අභිවාහනය අරඹා, 1984දී සෙසමි ස්ට්‍රීට්හී අභිවාහනය ඇරඹීය. එල්මෝ අභිවාහනය කල තෙවන රූකඩ ශිල්පියා වූ හෙතෙම, එම චරිතය නිසා මහත් ජනප්‍රියත්වයට පත්ව, වැඩ සටහන සඳහා විධායක නිෂ්පාදකවරයෙකු සහ අධ්‍යක්ෂකවරයෙකු බවට පත් විය. ක්ලාශ් විවිධ ඉදිරිපත් කිරීම් වල ක්‍රීයාකළ අතර ඔහු සෙසමි ස්ට්‍රීට් යන රුකඩ චරිතය 2012 වර්ශය අග භාගයේදී අත්හැර දමන ලදී. මන්ද ඔහුට බාල වයස්කරුවන් හා ලිංගික හැසිරීම් පිළිබඳ චෝදනා එල්ල වීම නිසාය. නමුත් ඔහු ඒවාට පිළිතුරු නොදුන්නේය.
ආරම්භක අඩවිය
කෙව්න් ක්ලාශ් උපත ලැබුවේ 1960 සැප් 17, බල්ටිමොර්, මර්ය්ලන්ඩ්. ඔහුගේ දෙමව්පියන් වූයේ ජෝජ් ක්ලාශ් හා ග්ලේඩ්ස් ක්ලාශ් යන අයය. ඔහු ළමයින් 4 ක් ඇති පවුලක 3 වැනි දරුවා විය. ක්ලාශ් කුඩා කල සිටම අත් රූකඩ ශිල්පය ගැන දැනුමක් තිබුණු අතර ඔහු කුඩා කල සිත් ගත් ළමා වැඩසටහන් වූයේ කුක්ල, ෆ්‍රන් සහ ඔල්ලී සහ සෙසමි ස්ට්රීට් ය. ඔහුගෙ පළමු රූකඩය වුයේ මිකී මවුස්ගේ පිටපතක් වන අතර ඔහු එය වයස අවුරුදු 10 දී නිර්මාණය කරන ලදී. ඔහුට වයස අවුරුදු 12 ක් වන විට ඔහුගෙ පියාගේ ලෝම වැස්මක් භාවිතා කරමින් වඳුරු රූකඩයක් නිර්මාණය කලේය. ඔහුගේ පළමු රඟ දැක්වීම ඔහුගේ මවගෙ දිවා සුරුකුම් මධයස්ථානයේ ඉදිරිපත් කරන ලදී.
නව යොවුන් වියට පිවිසෙන විට ඔහු වෙළඳ දැන්වීම්, ප්‍රචලිත සංගීතය හා ඔහුගේ මිතුරන් පිළිබඳව රූකඩ 90 කට ආසන්න ප්‍රමානයක් නිර්මාණය කරන ලදී. පාසල් කාලයේදීම බල්ටිමොරෙ නගරය පුරා තිබූ පාසල්, පල්ලි, අසරණයන්ට මුදල් එකතු කරන ස්ථාන සහ පොදු උත්සව වල තම දක්ෂතා ඉදිරිපත් කළේය. ක්ලාශ් උත්සව දිනයකට සහභාගි වෙමින් සිටියදී බල්ටිමොරෙ හි ප්‍රසිද්ධ රූපවාහිනී පුදුගලයෙකු වූ ස්ටු කෙර්‍ර ඔහුව හඳුනාගන්නා ලදී. ක්ලාශ්ගේ පළමු උපදේශකයා ස්ටු කෙර්‍ර වූ අතර ඔහු ක්ලාශ්ව චැනල් 2 හි ප්‍රදර්ශනය කරමින් තිබූ ළමා අංගයක් වන කබූස් රඟ දැක්වීම සඳහා තෝරා ගන්නා ලදී. ඔහු ඇමරිකාවේ රූපවාහිනී ළමා කථාවක් වූ රොම්පෙර් රූම් සඳහාද රූකඩ නිර්මාණය කරන ලදී. වයස අවුරුදු 17 දී ක්ලාශ්ට තවත් රූකඩ නටවන්නෙකු වූ කෙර්මිට් ලව් මුණගැසිනි. ක්ලාශ්ගේ මීළඟ මග පෙන්වන්නා වූයේ ඔහුය. 1979 දී කෙර්මිට් ලව් ගේ නිර්දේශනය පරිදි සෙසමි ස්ට්රීට් කථාවේ කුකී මොන්ස්ටර් චරිතය නිරූපනය කලෙය. ක්ලාශ්ට මීළඟට මුණගැසුනේ ජිම් හෙන්සම් ය. පසුව ජිම් හෙන්සම් ක්ලාශ්ගේ ප්‍රධානියා, උපදේශකයා මෙන්ම මිතුරා බවටද පත්විය.
වයස අවුරුදු 19 දී ක්ලාශ් කැප්ටන් කැන්ගරු හි රූකඩ නටවන්නෙකු විය. කැප්ටන් කැන්ගරුහි නිශ්පාදකයා ක්ලාශ්ගේ රූකඩ නිර්මාණ තම කථාමාලාව සඳහා යොදාගත්තේය.1984 දී ක්ලාශ් රූපවාහිනී ප්‍රදර්ශන 2 ක වැඩ කරමින් සිටි බැවින් ජිම් හෙන්සම්, ද ඩර්ක් ක්රිස්ටල් චිත්‍රපටයන්ට කළ ආරාධනය අතහැර දැමීමටද සිදුවිය.
වෘත්තිය
1984 දී කැප්ටන් කැන්ගරු කථාමාලා 29 කින් පසුව අත්හරින ලදී. එමඟින් ක්ලාශ්ට තවත් ව්‍යාපෘති ගනනාවක වැඩකිරීමේ භාගය උදාවේ. ලබ්ය්‍රින්ත් චිත්‍රපටය හා සෙසමි ස්ට්රීට් ඒවා අතර වේ. ක්ලාශ් 1983 දී සෙසමි ස්ට්රීට් හි 10 වන පර්ච්ඡේදයට සම්බන්ධ විය. ඔහුගේ මුල් අවධියේ චරිත වූ " හුට්ස් ද අවුල්", "ද ඉන්ටෑන්ට් බේබි නටාෂා" සහ "ඉන්වෙන්ටර් ඩොක්ටර් නොබෙල් ප්රයිස්" සඳහා සැක්සෆෝන් සංගීතය යොදාගන්නා ලදී. එල්මො රඟ දැක්වූ ශිල්පීන් අතර රිචර්ඩ් හන්ට් ද විය. නමුත් බොරු හඞක් යොදාගනිමින් ක්ලාශ් චරිතයට කල සංවර්ධනය චරිතය ජනතාව අතරට ගෙන යාමට සමත් විය. ඔහු එල්මො ගේ චරිතය සඳහා ඔහුගේ පෞරුෂය, ඔහුගේ දෙමව්පියන්ගේ පෞරුෂය මෙන්ම ඔහුගෙ මවගෙ පෙර පාසල් දරුවන්ගේ ක්‍රීයාකාරකම්ද යොදාගන්නා ලදී. ක්ලාශ්ගේ මිතුරෙකුවූ ෆ්‍රන්ක් ඔස් ක්ලාශ්ට ලබාදුන් උපදෙස නම් සෑම චරිතයකටම විශෙෂ යමක් සොයාගැනීම යන්නයි. එය පිළිපදිමින් ක්ලාශ් එල්මොගේ චරිතෙයෙ හරය සඳහා ආදරය යොදාගත්තේය.
1996 දී "ටිකී මී එල්මො" උන්මාදය සමඟම එල්මො හී ජනප්‍රීයතාව තවතවත් වැඩිවිය. එමෙන්ම සෙසමි ස්ට්රීට්හි ක්ලාශ්ගේ වගකීමද වැඩිවිය. ඔහු සෙසමි ස්ට්රීට් සඳහා නව පුද්ගලයින් බඳවා ගැනීමද, කුසලතා පරීක්ෂා කිරීම් හා එහි රූකඩ නටවන්නන් පුරුදු පුහුණු කිරීම් ද සිදු කළේය. පසුව ඔහු සෙසමි ස්ට්රීට් හි ජේෂ්ඪ රූකඩ නටවන්නන් සම්බන්ධීකාරක, ලේඛක, අධ්‍යක්ෂක සහ සම නිෂ්පාදක යන තනතුරුද හෙබවීය. එමෙන්ම ඔහු සෙසමි ස්ට්රීට්හි ජාත්‍යන්තර සම නිෂ්පාදන සඳහා රූකඩ නටවන්නන් පුරුදු පුහුණු කිරීම් ද සිදු කළේය. ඔහු 1985 දී ෆොල්ලොව් තට් බිර්ඩ් යන චිත්‍රපටයට තම දායකත්වය ලබා දුනි. 2007 දී සෙසමි ස්ට්රීට් කථාමාලාවේ ජේෂ්ඪ නිර්මාණ අනුශාසක තනතුරට පත් කරන ලදී.
1990 දී ක්ලාශ් ටීනේජ් මුටන්ට් නින්ජ ටුර්ට්ලෙස් චිත්‍රපටය සඳහා නිර්මාණ දායකත්වය ලබාදුණි. ඔහු ජිම් හෙන්සොන් ප්‍රඩක්ෂන්ස් සමග නිශ්පාදන කිහිපයකම ක්‍රීයාකල අතර ක්ලිෆොර්ඩ් ඒවා අතර වේ. ඒමෙන්ම ෆ්‍රන්ක් ඔz ගේ මිස් පිගී, ෆොzzඊ බේර්, සෑම් ද ඊගල්, සහ ඈනිමල් වැනි චරිත තුලින් සඳහා තම දායකත්වය ලබාදුනි. එමෙන්ම ඔහු මපට්ස් ෆ්‍රොම් ස්පේස්, ද මපට්ස්' විzඅර්ඩ් ඔෆ් ඔz යන චිත්‍රපට වලද මපට්ස් ටුනයිට් යන රූපවාහිනීකථා මාලාවටද දායකත්වය ලබා දුනි.
ගැරී බ්‍රොෂෙක් විසින් හා ලුවී හෙන්රි මිෂෙල් විසින් සම-කතෘත්වය දැරූ හා මයි ලයිෆ් ඈස් අ ෆියුරි රෙඩ් මොන්ස්ටර්: වට් බීං එල්මෝ හෑස් ටෝට් මී අබවුට් ලයිෆ්, ලව් ඇන්ඩ් ලාෆිං අවුට් ලවුඩ් ලෙසින් නම් දැරූ, තම ස්වයං-චරිතාපදානය, 2006දී ක්ලාශ් විසින් ප්‍රකාශයට පත් කෙරුණි. බීං එල්මෝ: අ පපටියර්ස් ජර්නි නමැති 2011 විචිත්‍රාංගයක් සඳහා ඔහුගේ ජීවිතය විෂය මාතෘකා ලෙස ගැණිනි.
සෙසමි වර්ක්ෂොප් වෙතින් ඉල්ලා අස්වීම
2012 නොවැම්බර් මාසයේදී, 23-වියැති ෂෙල්ඩන් ස්ටීවන්ස් විසින් කියා සිටියේ, ස්ටීවන් 16 වියැති වූ කල ක්ලාශ් විසින්ඇරඹූ, ක්ලාශ් හා සමගවූ ලිංගික සම්බන්ධතාවයක ඔහු යෙදී සිටි බවකි. මුලින්ම ජූනි මාසයේදී මෙම චෝදනාව සෙසමි වර්ක්ෂොප් වෙත ඉදිරිපත් කෙරුණු අතර, එය පිළිබඳ විභාගයෙන් පසුව ප්‍රමාණවත් කරුණු පදනම් කර නොගත් චෝදනාවක් බවට  නිර්ණය කෙරිණි. චෝදකයා සමග තමා සම්බන්ධතාවයක් පවත්වා ගෙන ගිය බවට ක්ලාශ් පිළිගත්තේය; කෙසේවෙතත්, ඔහු එම සම්බන්ධතාවය වර්ග කළේ සහමතිය දුන් වැඩිහිටියන් දෙදෙනෙකු අතර වූවක් ලෙසිනි. ස්ටීවන්ස් විසින් ඔහුගේ චෝදනාව පසුව ඉල්ලා අස් කර ගත් මුත්, සති දෙකකට පසුව, සිසිල් සිංගල්ටන් සහ තවත් නම් නොකල මිනිසුන් දෙදෙනෙක් එවැනිම චෝදනා එල්ල කළ අතර ක්ලාශ්ට එරෙහිව අධිකරණයෙහි නඩු පැවරිණි.
2012 නොවැම්බර් 20 වන දිනදී සෙසමි වර්ක්ෂොප් වෙතින් ක්ලාශ් ඉල්ලා අස්වූ අතර, මෙසේ ප්‍රකාශයක් නිකුත් කළේය, "පුද්ගලික කරුණු විසින් 'සෙසමි ස්ට්‍රීට්' විසින් සිදු කරන වැදගත් කර්තව්‍යයන් වෙතින් අවධානය වෙනතකට යොමු කරවන අතර එය එසේ තවදුරටත් සිදුවීමට මට ඉඩ දිය නොහැක. ඉවත්ව යෑම පිළිබඳ මම අතිශයින් කණගාටු වන අතර මෙම පුද්ගලික කරුණු පෞද්ගලික  මට්ටමෙන් විසඳා ගැනුමට බලාපොරොත්තු වෙමි." සෙසමි වර්ක්ෂොප් විසින්ද ප්‍රකාශයක් නිකුත් කෙරිණි: "අවසානාවකටදෝ, කෙවින්ගේ පෞද්ගලික ජීවිතය හා බැඳි මතභේදය, අප සියළු දෙනට අනවශ්‍ය වියවුලක් බවට පක්ව ඇති අතර, ඔහු තවදුරටත් ඔහුගේ රැකියාව තුල කාර්යසාධක නොවන බවක් නිශ්චය කර ඇති හෙතෙම  'සෙසමි ස්ට්‍රීට්' වෙතින් ඉල්ලා අස්වී ඇත." ඔවුන් පැවසුවේ අනෙකුත් රූකඩ ශිල්පීන්, ක්ලාශ් යටතේ කටයුතු කිරීම මගින් ඔහුගේ කර්තව්‍යයන් උගෙන ගෙන ඒවා භාර ගැනීමට කටයුතු සිදු කර ඇති බවයි.
පෞද්ගලික ජීවිතය
ක්ලාශ් විවාහ ජීවිතයක් ගත කළ අතර විවාහයෙන් ඔහුට එක් දියණියක් සිටී. 2012 නොවැම්බර් වලදී ක්ලාශ් තමන් සම ලිංගිකයෙකු බව ප්‍රසිද්ධියේ පිළිගත්තේය. එය ඔහුට ගෙන ආ චෝදනවට පිලිතුරු වශයෙනි. එය ඔහුට සෙසමි ස්ට්රීට් වැඩසටහනෙන් ඉවත් වීමටද ප්‍රධාන හේතුවක් විය.
සම්මාන
1990 හා 2005 වර්ශ වලදී ක්ලාශ් සෙසමි ස්ට්රීට් කථාමාලාවේ එන එල්මො චරිතය සඳහා කැපී පෙනෙන රංග ශිල්පියා ලෙස "ඩේටයිම් එමී අ’වෝඩ්ස්" සම්මානය දිනා ගත්තේය. ඔහු ලැබූ Daytime Emmy සම්මාන සහ එක් Prime-time Emmy සම්මානය ඇතුලුව සම්පූර්ණ Emmy සම්මාන 23 ක් හිමි කරගෙන ඇත.
2007 දී පවුල් හා ළමයින් වෙනුවෙන් කරන ලද මෙහෙය වෙනුවෙන් මේරිලන්ඩ් පබ්ලික් ටෙලිවිෂන් මගින් ලබාදෙන "Miss Jean" යන සම්මානය දිනාගත් ප්‍රථම පුද්ගලයාද ඔහුය.
අධෝසටහන්
ප්‍රවර්ගය:1960 උපත්
මානව කායච්ඡේද විද්‍යාව
මිනිස් සිරුරේ රූප විද්‍යාව පිළිබදව කෙරෙන විද්‍යාත්මක අධ්‍යයනයක් ලෙස මූලිකව දැක්විය හැකිය. මෙය නැවත දළ කාලච්ජේද විද්‍යාව හා අන්වීක්ෂ කායවිච්ජේද විද්‍යාව ලෙස බෙදා ඇත.
දල කායච්චේද විද්‍යාව anthropotomy ලෙසද හදුන්වන අතර එය පියවි ඇසින් දැකිය හැකි ව්‍යුහ පිළිබද අධ්‍යයනයයි. ඉතා කුඩා ව්‍යුහ අන්වීක්ෂකයෙන් බලා සිදුකරන විද්‍යාව අන්වීක්ෂ කාය විච්ජේද විද්‍යාවයි. මෙහිදි පටක විද්‍යාව (පටක සංවිධානය ගැන අධ්‍යයනය කරයි) සෛල විද්‍යාව (සෛල පිළිබද අධ්‍යයනය) ද අඩංගුය. කායවිච්ජේද විද්‍යාව කායික විද්‍යාව ක්‍රියාකාරීත්වය පිළිබදව අධ්‍යයනයන්) ජීව රසායනය (ජීව ව්‍යුහ වල හා ඇති රසායනය පිළිබද අධ්‍යයනය) අත්‍යවශ්‍ය මූලික වෛද්‍ය අංශ වන අතර සාමාන්‍යයෙන් එකවර උගන්වයි. සමහර මුහුණත් වලින් මානව කායවිච්ජේද විද්‍යාව කලල විදයාව සන්සන්දනාත්මක කායවිච්චේද විද්‍යාව, සන්සන්දනාත්මක කලල විද්‍යාව සමාන සමීපතාවයක් දක්වයි. එසේ වන්නේ පරිණාමයේ පොදු මූලයන් උදා - ලෙස මිනිස් ශරීරය බොහෝ දුරට ආදි කුහර රටාව පවත්වාගෙන ඇති අතර එය බොහෝ පෘෂ්ඨිමය ශ්‍රිතයන්ගේ මූලික ඒකක නැවත යොදන අයුරින් පිහිටා ඇත. එය කොදු ඇට පෙලේ පර්ශු කුඩුවේ හා ඉතා මූලික කලල අවස්ථාවල පහසුවෙන් හදුනාගත හැක. මිනිස් ශරීරයේ ජීව විද්‍යාත්මක පද්ධති වලින් සෑදි ඇත. ඒවා සෛල හා සම්බන්ධක පටක වලින් තැනුනු පටකද පටක වලින් තැනුනු ඉන්ද්‍රියයන් ද අඩංගු වේ. (මෙම විදයාවේ අතීතය විශේෂිත අතර කාලයක් තිස්සේ ශරීරයේ ව්‍යුහ හා ඉන්දින් වල ක්‍රියාකාරීත්වය නෙ‍ානවත්වා අධ්‍යයනයක යෙදුනි. ඒ සදහා වු ක්‍රම විධි ද ඉතා පුදුම පලවන ලෙස වර්ධනය වී නරක් නොවන සේ තබා ගත් මෘත දේහ යොදා ගැනීමේ සිට සංකිර්ණ තාක්ෂණික ක්‍රමතෙක් (20 සියවසේ දී වර්ධනය වු) වර්ධනය වී ඇත)
නෙළුව
දකුණු පළාතේ ගාල්ල දිස්ත්‍රික්කයේ පිහිටා ඇත සුන්දර නගරයකි නෙළුව නගරය. සොබා සෞන්දර්යයෙන් පිරි නගරය නිරන්තරව සංචාරකයන්ගේ ආකර්ෂණයට ලක්වේ. සිංහරාජ වනාන්තරයට ආසන්නව මේ නගරය පිහිටා තිබීම ඊට හේතු වේ. දූවිලි ඇල්ල, තට්ටු ඇල්ල, බ්‍රාහ්මණ ඇල්ල, ඌරන් වැටුනු ඇල්ල ආදී වශයෙන් වන සුන්දර දිය ඇලි රාශියක් නෙළුව ලංකාගම, වාරුකන්දෙණිය ප්‍රදේශවල දැක ගත හැක.
ප්‍රවර්ගය:ශ්‍රී ලංකාවේ නගර සහ ගම්මාන
සිරස පාද කවි
සිරස පාද කවි
හිස මුව තුල බෙල්ල දෙවුර දෑතේ දසැගිලි අගිනේ ලැමැද උදර නාභි කටිය දෙවුකුල දෙකවල දෙදනේ .... ආ .....
කෙන්ඬ බොලඩ දෙබඩි පතුල දසැගිලි දස නිය අගිනේ සූවිසි මුනිදු අනුහසයෙන් ඔබ පිරිපත දුර හරිනේ ..... ආ .....
සිරස සවන් යුග මුඛ තුල බෙල්ලේ දෙවුර දෙවැලමිට දස අතැගිල්ලේ දන උකුලද බඩ කෙන්ඩ වලල්ලේ දොසැ හැර පලයන් පතුල සියල්ලේ
සිරස නලලත දෙනෙත දෙසවන් මුඛය ගෙල දොස හැර සියල් දෙවුර අත් දසැඟිලිද වැලමිට දෝස දුරුවිය එ බඩවැල් කටිය තුනටිය දෙදන කෙන්ඩේ දෝස දුරු වි ජය මගුල් සියක් අවුරුදු ඔබට වේවා වේවා ජය සිරි මංගලම්
වමත හිස ඇස වමත කම්බුල වමත උරහිස වම් අතේ වමත ඉලපළු උකුල කලවා වටොර සහ එම දනහිසේ වමත කෙන්ඩය බොලට විළුඹය පතුල පසැගිලි නිය අගේ වමත මුගලන් තෙරිදු බලයෙන් වමත ඇලයේ දොස බසේ
ප්‍රවර්ගය:සංස්කෘතිය ප්‍රවර්ගය:ශාන්තිකර්ම ප්‍රවර්ගය:කවි
ඉන්දියානු කොඩිය
ඉන්දියානු ධජය සම්බන්ධයෙන් ඉන්දියානු ව්‍යවස්ථාව පහත ආකාරයට විස්තර කර තිබේ.ධජයෙහි ඉහල කොටසෙහි ඝණ කහ වර්ණයෙන්ද ,පහළ කොටස කොළ පැහැයෙන්ද වේ. මධ්‍ය ප්‍රදේශය සුදු පැහැ වන අතර එහි මධ්‍යයේ පිහිටි අශෝක චක්‍රය තද නිල් පැහැයෙන් සමාන පරතරයකින් යුක්ත ගරාදි 24 කින් සමන්විත වේ.
ප්‍රවර්ගය:ඉන්දියාව
කැනඩාවේ දේශපාලනය
කැනඩාවේ දේශපාලනය ව්යවස්ථානුකූල රාජ්යත්වයකින් වූ රාමුවක් තුළ හා බලවත් ප්රජාතාන්ත්රික සම්ප්රදායක් ඇතුළත් සන්ධීය ක්රමයේ පාර්ලිමේන්තු ආණ්ඩුවකින් ක්රියාත්මක වේ. බොහෝ ව්යවස්ථාදායක භාවිත, එක්සත් රාජධානියේ වෙස්ට් මිනිස්ටර් පාර්ලිමේනතුවේ ලිඛිත නොවූ සම්මතයන් අනුව යමින් ක්රියාත්මක වේ. කෙසේ නමුත් කැනඩාව එක්කර ගත් වෙනස්කම් ද එහි ඇත. උදාහරණ වශයෙන් ගතහොත් පක්ෂ විනය, එක්සත් රාජධානියට වඩා තදින් ක්රියාත්මක වේ. පාර්ලිමේන්තුවේ වැඩි ඡන්ද, විශ්වාසය පළ කිරීමේ යෝජනා හැටියට සැලකෙන අතර පාර්ලිමේන්තුවේ කැබිනට් නොවන මන්ත්රීවරුන්ගේ බලතල ඒ මඟින් අඩු කිරීමට ද යොමු වේ. ආණ්ඩු පක්ෂයේ සිටින එවැනි පක්ෂ කණ්ඩායම් හා විරුද්ධ පක්ෂයේ සිටින කණිෂ්ඨ හෝ පහල එක් අංශයකට පමණක් වූ මන්ත්රී කොටස් පසු පෙළ මන්ත්රීවරු වශයෙන් හැඳින්වේ. පසු පෙළ මන්ත්රීවරුට පොදු ගිණුම් කාරක සභාවේ හෝ ජාතික ආරක්ෂක කමිටු වැනි කමිටුවල නියෝජිතයන් වාඩි වීම මඟින් ඔවුන්ට පාර්ලිමේන්තුවේ බලපෑම් කළ හැකි වේ.
ඔලිම්පියාවේ සියුස් ප්‍රතිමාව
ඔලිම්පියාවේ සියුස් ප්‍රතිමාව යනු ක්‍රි.පූ. 435 අවට කාලයේ ග්‍රීසියේ ඔලිම්පියා සිද්ධස්ථානයේ ග්‍රීක ප්‍රතිමා ශිල්පී ෆීඩියස් විසින් නිර්මාණය කරන ලද 13 m පමණ උසැති හිඳි ප්‍රතිමාවකි. මෙය එහි සියුස් දේවස්ථානයේ තැන්පත් කොට තිබිණි. දැවමය රාමුවක් මත ඇත්දත් ඵලක සහ රන් පනේල ආධාරයෙන් නිමවූ මෙම ප්‍රතිමාව මගින් කළුවර, ඇත්දත්, රක් සහ වටිනා පාෂාණ එබ්බවූ දේවදාර ආසනයක් මත හිඳගත් සියුස් දෙවියන්ගේ රුව නිරූපණය වේ. පුරාතන ‍ලෝකයේ පුදුම හතෙන් එකක් වන මෙය, ක්‍රි.ව. 5වන සියවසේ දී අතුරුදන් සහ විනාශ වී ඇත. මෙහි කිසිදු අනුරුවක් මෙතෙක් හමුවී නැති අතර, එහි ස්වරූපය පිළිබඳ විස්තර ලැබෙන්නේ පුරාතන ග්‍රීක තොරතුරු සහ කාසි තුළින් පමණි.
විස්තරය
ෆීඩියස් විසින් හැඩගැන්වූ මෙම දැවැන්ත හිඳි ප්‍රතිමාව එය තැන්පත් කොට තිබූ දේවස්ථානයෙහි අන්තරාලයේ පළලින් අඩක ප්‍රමාණයක් පුරා පැතිර පැවතිණි. "සියුස් දෙවියන් අසුනින් නැගී සිටියහොත්" ක්‍රි.පූ. 1වන සියවසේ දී භූගෝල විද්‍යාඥ ස්ට්‍රාබෝ විසින් සඳහන් කරන්නේ "ඔහුට නැගී සිටීමට දේවස්ථානයේ පියස්ස ඉවත් කරන්නට සිදු වන බවයි." මෙම සියුස් ප්‍රතිමාව දැවමය යටිව්‍යූහයක් මත ඉදිකළ ඇත්දත් සහ රන් ඵලකවලින් නිර්මිත දැවැන්ත ප්‍රතිමාවකි. මෙහි කිසිදු කිරිගරුඬ හෝ ලෝකඩ අනුරුවක් හමු නොවේ. නමුත් මෙහි යැයි සිතිය හැකි ආසන්න ප්‍රභේද ඇතුළත් කාසි යාබද එලිස්වලින් සහ රෝමානු කාසිවලින් ද, කැටයම් කළ මැණික්වලින් ද හමුවේ.
ක්‍රි.ව. 2වන සියවසේ දී, භූගෝල විද්‍යාඥයකු සහ දේශාටකයකු වන පෝසානියස් විසින් මේ පිළිබඳ සවිස්තර වාර්තාවක් සපයයි. ප්‍රතිමාවේ හිසෙහි ඔලිව් අතු රිකිල්ලක හැඩයෙන් යුත් කිරුළක් කැටයස් කොට තිබිණි. මෙහි රන් පාවහන් යුගලක් පැවති අතර, රන් පැහැ සළුව සත්ත්ව රූ සහ ලිලී මල්වලින් අලංකාර කොට තිබිණි. එහි දකුණු හස්තයෙහි ජයග්‍රහණයේ දෙවඟන වන නයික් දෙවඟනගේ කුඩා ඇත්දළින් සහ රනින් කළ ප්‍රතිමාවක් විය. ප්‍රතිමාවේ වම් හස්තයෙහි විවිධ ලෝහ එබ්බවූ සෙංකෝලයක් වූ අතර, රාජාලියකු එයට ආධාර වී සිටියේ ය. සිංහාසනය රන්, වටිනා පාෂාණ, කළුවර සහ ඇත්දළින් විසිතුරු කරන ලදී. රෝමානු ඉතිහාසඥ ලිවී අනුව, රෝම සෙන්පති ඇමිලියස් පෞලස් (මැසිඩෝනියාව පරාජය කළ අවස්ථාවේ) මෙම ප්‍රතිමාව දුටු අතර “එය ඔහුගේ ආත්මයට කිඳා බැස්සේ, ඔහු පෞද්ගලිකවම දෙවියන්ව දුටුවාක් මෙනි,” ක්‍රි.ව. 1වන සියවසේ ග්‍රීක දේශක ඩියෝ ක්‍රිසොස්ටොම් පවසා ඇත්තේ ප්‍රතිමාවේ එක් ඡායා මාත්‍රයකින් පවා මිනිසුන්ට සිය දැවෙන ප්‍රශ්න සියල්ල අමතකව යන බවයි.
එක් පුරාවෘත්තයක් අනුව, මෙය නිර්මාණයට පෙළඹුණේ කෙසේදැයි, එනම් ඔහු සියුස් දැකගැනීමට ඔලිම්පස් කන්ද මුදුනට ගියේ ද නැතහොත් ෆීඩියස්ට තමන්ව දර්ශනය වන ලෙස සියුස් පහළට පැමිණියේදැයි ෆීඩියස්ගෙන් විමසූ අවස්ථාවේ ශිල්පියා පිළිතුරු දී ඇත්තේ තමන් සියුස්ව නිරූපණය කළේ හෝමර්ගේ ඉලියඩ් පළමු ග්‍රන්ථයේ පද්‍ය 528 – 530 අනුව බවයි :
එමෙන්ම මෙම ප්‍රතිමා ශිල්පියා සිය ඉරෝමිනෝස් පැන්ටාර්කිස් අමරණීය කරවූයේ දෙවියන්ගේ සුළැඟිල්ලෙහි "Pantarkes kalos" යනුවෙන් කැටයම් කිරීමෙන් සහ, ප්‍රතිමාවේ දෙපාමුළ කිරුළ පැළඳගන්නා තරුණයකුගේ කැටයමක් තැන්පත් කිරීමෙනි.
හානිය සහ විනාශය
සුවෙටෝනියස් අනුව, රෝම අධිරාජ කලිගියුලා "නියෝග කළේ පාරිශුද්ධත්වය හෝ කලාත්මක ගුණාංග හේතුවෙන් ප්‍රසිද්ධියට පත් එවැනි දේව ප්‍රතිමා ග්‍රීසියේ සිට රැගෙන විත් ඒවායේ හිස ඉවත් කොට එතැන තමන්ගේ හිස තැන්පත් කළ යුතු බවයි." නමුත් මෙය සිදුවීමට ප්‍රථම අධිරාජයා ඝාතනය විය (ක්‍රි.ව. 41); ඔහුගේ "ඉදිරියේ සිදුවීමට නියමිත ඝාතනය බොහෝ නොයෙකුත් වක්තෘවරුන් විසින් පවසා තිබිණි. කැබලි කොට රෝමය වෙත ගෙනඒමට ඔහු නියෝග කොට තිබූ ඔලිම්පියාවේ ජුපිටර් ප්‍රතිමාව වෙතින් ක්ෂණිකව මහා සිනහ හඬක් නැගී පලංචිය ඇදවැටුණු අතර, එහි කම්කරු‍වෝ ඔවුන්ගේ දෙපා මුළ ඇදවැටුණහ."
ප්‍රතිමාවේ ක්‍රමික පරිහානිය කෙරෙහි හේතු වූ සිදුවීම් නොදනී. බයිසැන්තියානු ඉතිහාසඥයකු වන ජෝර්ජියස් කෙඩ්‍රේනස් වාර්තා කරන්නේ එය කොන්ස්තන්තිනෝපලය වෙත ගෙනගිය බවත්, ක්‍රි.ව. 475 ලෝසස් මාලිගයේ මහා ගින්නෙන් එය විනාශ වූ බවට ජනශ්‍රැතියක් ඇති බවයි. විකල්ප මතයකින් කියැවෙන්නේ ක්‍රි.ව. 425දී මහා ගින්නකින් දේවස්ථානය සහ ප්‍රතිමාව විනාශ වූ බවයි. 2වන සියවසේ පසු කාලයේ සාමෝසේටාහි ලුෂියන් විසින් මෙයට මුල් කාලයේ හානි වී තිබූ බවට ඉඟි කරයි; "මාගේ අධිපති අකුණු බලධාරීනි, ඔලිම්පියාවේ ඔබගේ සිරුරට ඔවුන් අත තබා ඇත. ඔබට සුනඛයින් අවදි කිරීඹට හෝ අසල්වැසියන්ට ඇමතීමට හැකියාවක් නොවී ය; නිසැකවම ඔවුහු මුදා ගැනීමට පැමිණ කොල්ලකෑ දෑ අසුරා ගැනීමටත් ප්‍රථම හවුල්කරුවන් අල්ලා ගත්හ."
ෆීඩියස්ගේ ශිල්පායතනය
ප්‍රතිමාවේ ආසන්න දිනය (ක්‍රි.පූ. 5වන සියවසේ තෙවන කාර්තුවේ) ෆීඩියස්ගේ ශිල්පායතනය නැවත සොයාගැනීම (1954–58) තුළින් සනාථ විය. පෝසානියස් පවසා ඇත්තේ සියුස් ප්‍රතිමාව නිර්මාණය වූයේ මෙම ස්ථානයේ බව ය. මෙහි පුරාවිද්‍යාත්මක සොයාගැනීම් අතරට රන් සහ ඇත්දළ නිර්මාණ සඳහා භාවිතා වූ උපකරණ, ඇත්දත් පතුරු, වටිනා පාෂාණ සහ ටෙරාකොටා අච්චු හමු විය. මින් ටෙරාකොටා අච්චු බහුතරයක් භාවිතා වී ඇත්තේ වීදුරු ඵලක නිර්මාණය කිරීමටයි. එසේම ප්‍රතිමාවේ සළුව වීදුරු තහඩු ආධාරයෙන් නිර්මාණය විය. අනතුරුව එහි රන් ආලේප කෙරිණි. "ΦΕΙΔΙΟΥ ΕΙΜΙ" හෙවත් "මා අයත් වන්නේ ෆීඩියස්ට ය" යනුවෙන් කැටයම් කළ සරාවක් මෙම භූමියෙන් හමු විය.
මහනුවර යුගයේ සිතුවම් ශිල්පය
සිතුවම් ඇඳීමේ ක්‍රම ශිල්පය
සංඝරාජ හිමියන්ගේ සමයේ උපාලි හිමියන් නිසා ගමක් පාසා විහාර ඇති වීමත් එම විහාරයන් හි සිතුවම් ඇදීමත් විය.චිත්‍රයන් හි ප්‍රධාන අනුශාසකයා රජු වූ අතර පැවදි අනුශාසකවරයා විහාරාධිපති විය.මෙකී සිද්ධස්ථාන ඒවායේ ගෘහනිර්මාණාත්මක ශිල්ප ක්‍රමය අනුව ලෙන් විහාර ටැමිපිට විහාර හා සාමාන්‍ය විහාර ලෙසින් ප්‍රධාන කොටස් තුනකි.මේවායෙහි සිතුවම්කර්ම කෙසේ සිදු වීද යන්න සලකා බැලිය යුතුව තිබේ.
ලෙන් විහාර ආශ්‍රිත සිතුවම්
ගුහා ලෙන් හි ඇඳි සිතුවම් ලෙසින් ද මේවා හදුන්වනු ලබයි.මේ සඳහා යොදා ගනු ලැබුණේ ස්වාභාවික ගල් ලෙන්ය.ජලය ගුහාව තුළට ගලා නොඑන ලෙස කටාරම් කෙටීමෙන් පසු ගුහාව තුල ගිනි තබා පේකඩ සහිතව කැටයම් කළ ලී කණු හෝ ගල් කණු මත ගල හේත්තු කොට බෑවුම් වහලයකින් යුතුව ගෘහය තනා වරිච්චි හෝ ගල් හෝ පිලිස්සූ මැටි හෝ අමුගඩොල් බිත්ති සකස් කර කපරාරුවෙන් ඔපදමා එහි ඇතුළත චිත්‍රඇඳීම සිදු කර ඇත.
ටැම්පිට විහාර සිතුවම්
අඩි හයක් පමණ උසට ගල්කණු සිටුවා ඒ මත හරස් අතට නා කොට පුරුද්දා ලෑලි අතුරා තැනූ වේදිකාවක් මත වරිච්චි බැදීමෙන් අනතුරුව එහි මැද මැටි සිර කිරීමෙන් බිත්ති සකස් කර ගන්නා ලදී. බිත්ති වහල පියසු ක්‍රමයට සකස් කර ගත් අතර එහි ද සිතුවම් අඳින ලදී.මේ පිළිම ගෙවල් හි සැලැස්මේ ගර්භ ගෘහය, අන්තරාලය හා මණ්ඩපය යන කොටස් වලින් යුක්ත විය. මෙසේ ටැම්පිට විහාර ගොඩ නගන ලද්දේ වේයන්ගෙන් චිත්‍ර ආරක්ෂාකර ගැනීම සඳහා බැව් පී.ටී.ඊ.දැරණියගල මතයයි.
මැදවල,දන්තුරේ,සූරියගොඩ,දෙවනගල,දැඹව ටැම්පිට විහාරයන්ට උදාහරණයන් ය.
සාමාන්‍ය විහාර සිතුවම්
පිහිටි භූමිය මත ඉදිකරණු ලැබූ විහාර බිත්ති පෘෂ්ඨ හා වියන්තල සිතුවම්කරණයට යොදා ගන්නා ලදී.
දළදා මාළිගාව,අරත්තන,ගංගාරාමය,දන්තුරේ විහාරය මීට සුදුසු උදාහරණයන්ය.
බදාම සකසා ගැනීම
ලෙන් විහාරයන් හි ගල් පෘෂ්ඨය මත සිතුවම් ඇඳීම කළ නොහැකි බැවින් ගලෙහි මැලියම් තවරා ඒ මත රෙදි අලවා චිත්‍ර තලය සකස් කර ගනී. බඹර ගල හා දෙගල්දොරුව වියන් සිතුවම් මීට උදාහරණයන්ය.වී පොතු මිශ්‍ර බදාමයකින් පර්වත පෘෂ්ඨය වසා ඒමත චිත්‍ර ඇඳ ඇති බව බඹරගලින් හමුවූ සිවිලින් සිතුවම් කැබලිවලින් පෙනේ.ගලේ තවරන ලද මැලියම් මත ඝනට මකුළු තවරා ඒ මත ද සිතුවම් ඇඳීම සිදුකර ඇත.
මීට අමතරව ලෙන් විහාරයන් හි වියන්තල සිතුවම් ඇඳීම සඳහා තනාගත් බදාමයක් ද විය.මැටි වැලි හා කැඳ බදාමයන් පොල් කෙදි බුරුසුවකින් ගා ඒ මත කිරි මැටි මකුළු ගානු ලැබේ.ඇතැම් විහාරයන් හී දී මෙම බදාමය ගැලවී හෝ ඉරිතලායාම වැලැක්වීම පිණිස හා සිතුවම් ඇඳීමේ පහසුව තකා එම බදාමය මත කපුරෙදි කැබල්ලක් ද අලවා තිඛෙනු  දිටිය හැකිය.මෙසේ සකසන ලද තලය මත සිත්තම් කිරීම සිදු කෙරුණි. ටැම්පිට විහාරයන් හි වරිච්චිමත පුරවන ලද මැටි බිත්තිය කුරුම්බා ඇට්ටි කහට පොතු අරළු හා ගොඩපර ලෙලි තම්බාගත් ජලය පල්වෙන්නට තබා එම ජලයෙන් බිත්තිය තෙමා වාර කිහිපයක් මදිනු ලබයි.
මේ සඳහා කැඳ වතුර සමඟ පදමට හනාගත් වැලි මැටි මිශ්‍රණයක් ඔවුන් භාවිතා කොට තිබේ.මෙයින් විෂමතාවය මගහැරී සුමට භාවයට පත්වනු ලැබුව ද සිතුවම් ඇඳීම සඳහා තරම් වූ තත්ත්වයට එය තවමත් සුදුසු නොවේ.මෙම බිත්ති මත කුරුම්බා ඇට්ටි අරළු කහට පොතු බඳුනකට දමා සතියක් පමණ පෙගෙන්නට හැර කිරිමැටි හා වැලි මිශ්‍රණයකට එම ජලය මුසු කොට හොඳින් අනා බිත්ති පෘෂ්ඨය දෙපස  මැනවින් කපරාරු කර ගනී.ඒ මත මතුරට මකුළු තට්ටුවක්ද ගාන ලදී.
සිතුවම් සඳහා වර්ණ සකසා ගැනීම
ශිල්පීහු බොහෝදුරට වර්ණ සාදාගත්තේ තමන් විසින්මය.සිතුවම් සඳහා වර්ණ සාදා ගැනීම සඳහා යොදා ගනු ලැබුනේ ද ස්වාභාවික ද්‍රව්‍යයන් ය. ඒවායින් එකක් දෙකක් හැරුණු විට අන් සියල්ල දේශිය ද්‍රවය විය.මේ නිසා ශිල්පීන්ට වර්ණයන්ගේ තත්ත්වය පිළිබඳව පුළුල් අවබෝධයක් විය.මේ නිසාම එකී වර්ණ බොහෝ කාලයක් පැවතුණි.විශේෂයෙන් සායම් පිළියෙල කිරීම ඇරඹීම සිත්තර ගෝලයින්ගේ කාර්යය විය.
මහනුවර සම්ප්‍රදායයේ සිතුවම් සඳහා යොදා ගනු ලැබුවේ සීමා සහිත වර්ණ සංඛ්‍යාවකි.සුදු,රතු,නිල් හා කොළ ප්‍රධාන වර්ණ විය.සීමා සහිත වර්ණ පටිපාටිය ගැඹුරු වර්ණ සේම පැතලි වර්ණ වීම නිසා ඉතා විසිතුරු ලෙසත් ප්‍රාණවත් ලෙසත් මෙම චිත්‍රයන් හි නොනවතින රේඛා යෙදුනි.දැනීමෙ හි අසීමිත,විසිතුරු නිරූපණය,වර්ණ සංයෝජනය,කලා කෞශල්‍ය අතින් මේ යුගයට අයත් සිතුවම් තරම් විසිතුරු සිතුවම් හා කලානුරූප සිතුවම් නැති තරම්ය යන්න විජේසේකරයන් ගේ අදහසයි.
පැරණි විහාර කර්මාන්තයන් හි යොදන ලද සායම් වර්ග තනා ගැනීමේ ශිල්පය පැරණි සිත්තර පවුල් හි කුල ප්‍රවේණි වස්තු ලෙසින් අතින් අත යෑම සුවිශේෂි වෙයි.
(අ) ඕදාත (සුදු)
මතුරට අසල වැටක්ගම නම් ගමෙහි පිහිටි මකුල් ගල් ලෙනකින් ලබාගත් මකුළුවලින් සුදු පාට සාදා ගත් බව කුමාරස්වාමිගේ මතයයි.වෙල් ආශ්‍රිත කිරිමැටි මෙසේ මකුළු නමින් හදුන්වනු  ලබයි.කදු ආශ්‍රයෙන් ද මකුළු ඇත.මේවා බොහෝ විට ලැඛෙන්නේ ගුලි වශයෙනි.මෙහි කබොල්ල අස්කර පිරිසිදු පාටැති කොටස පමණක් ගෙන වැලි කුණු ඉවත් කොට භාජනයක දමා දියකර පෙරා පෑදෙන්නට හැර පැදුණු පසු වතුර අස්කර පෙරිය යුතුය. ඉන්පසු අඹරා දිවුල් ලාටු හෝ වෙනත් මැලියම් සමඟ මිශ්‍ර කර ගනී. මේ පිළිබඳව ඩේවිගේ අදහස වන්නේ දේශිය මැග්නීසියා කාබනේට් හෙවත් මකුළු නම් ඛනිජ වර්ගයක් මතුරට නිම්නයෙන් වෙඩිලූණු ලෙනක ඩොලමයිට් සමඟ තිබී සොයාගත් බවයි.සිතුවම් සඳහා මකුළු භාවිතා කළ බව මැදවල විහාර සන්නසෙ හි ද දඹුලූ පදවි සන්නසෙ හි ද කරුණු සඳහන් වී තිබේ.
(ආ) පීත (කහ පාට) ගොකටු ගසේ කිරි වලින් තනා ගන්නා ලදී.රත්සිරියල් යොදා ගනිමින් ද කහ වර්ණය නිර්මාණය කරනු ලබයි.විද්‍යාගාර පර්යේෂණයන්ට අනුව සිත්තරුන් කහ පැහැය සඳහා ඇටික් සල්ෆයිට් අඩංගු හිරියල් ද භාවිතා කොට තිබේ.
(ඇ) කළු
පොල් කටු අගුරු දොරණ තෙල් සමඟ අඹරා සාමාන්‍ය භාවිතයේදී යොදා ගෙන තිබේ.මීට අමතරව පැරණි කොහොල්ලෑ,කැකුණ තෙල්,හල්දුම්මල, පිරිසිදු පාංකඩ සමඟ එකට අඹරා අව්වෙන් වේලා පිරිසිදු වළඳකදමා ගිනි අවුලූවා එයට උඩින් මැටි භාජනයක් තබා වසා තැබීමෙන් පසු අදුන් දැලි ලබා ගනී. පරණ කොහොල්ලෑ,පහන් දැලි හා පහන් කඩ යන ද්‍රව්‍ය කැප්පෙටිය ලාටු සමඟ එකට උණු කර අඹරාගැනීමෙන්ද කළු වර්ණය සාදා ගනු ලබයි.
(ඈ) නීල (නිල් වර්ණය)
මෙම වර්ණය දක්නට ලැඛෙන්නේ කලාතුරකිනි.නිල් අවරිය ගසේ කොළ යොදා ගෙන තනා ගන්නට ඇත.මීට අමතරව මුහුදු වැලි කබලෙන් බැද අරක්කු සමඟ මිශ්‍රකර ඇඹරීමෙන් නිල්පැහැය නිර්මාණය කොට ඇත.
(ඉ) ලෝහිත (රතු)
300px|left
සාදිලිංගම් නැමති පිටරටකින් ගෙන්වා ගන්නා ලද ද්‍රව්‍යයකින් සාදා ගන්නා ලදී.සාදිලිංගම්,රත් මල් කැකුළු යුෂයෙන් අඹරා ගැනීම ද මේ කාලයේ දී දක්නට ලැබණි.
(ඊ) රන් වර්ණය
රත් හිරිගල් හා හිරිගල් එක පමණ ගෙන මිල්ල පොතු,ගම්මාලූ පොතු හා ගොකටු පොතු යුෂයෙන් අඹරා කුඩු කොට අවුවෙහි වියළා උදුනෙහි තබා වියළා ගනියි. මීට අමතරව හිරිගල් ගොකටු කිරි රසදිය සුදු ඊයම් සින්නක්කාරං,යවකාර ලූණු සමඟ ගෙන දොරණ තෙලින් අඹරා ගැනීමෙන් රන්වර්ණය සකසා ගැනුණි.
(උ) කොළ වර්ණය
ඉතා විරළ ලෙස භාවිත වූ අතර නිල් හා කහ වර්න සංයෝගයෙන් සාදා ගන්නා ලදී. මෙකළ ශිල්පීන් ඉතා සුළු වශයෙන් වර්ණ මිශ්‍රණය දැන සිටි බව උල්ලූවිස් හේවාගේ අදහසයි.ඔහුට අනුව සුදු මිශ්‍රණයෙන් ලා පැහැයද කළු මිශ්‍රණයෙන් තද පැහැයද ලබා ගැනුණි.මේ යුගයේ වර්ණ ප්‍රභේද භාවිතය සීමා සහිත විය සුදු පැහැයට රතු පැහැය එකතු කිරීමෙන් ලා රතු පැහැය ද කළු පැහැයට සුදු එකතු කිරීමෙන් අළු පැහැය ද ලබා ගත්හ.මෙම වර්ණයන්ට කහ පැහැය එකතු කිරීමෙන් පච්ච පැහැය ලබාගත්හ.
කුමාරස්වාමි හා උල්ලූවිස්හේවා සායම් මිශ්‍රකිරීම පිළිබඳව යම් අදහසක් පළකරනු ලැබුව ද චාර්ලිස් ගේ අදහස වන්නේ මෙම සම්ප්‍රදායය තුළ පිරිසිදු වර්ණ පමණක් භාවිත කළ බවයි. එනම් උඩරට සිතුවම් කලාවෙහි සායම් මිශ්‍ර කිරිමක් නොතිබි බවයි.නමුත් සීගිරි හා පොළොන්නරු කාල වලදී සායම් මිශ්‍ර කිරීම තිබූ බවත් එය සම්භාව්‍යය සිතුවම් සම්ප්‍රදායයෙහි අංගයක් ලෙසින් ඔහු සලකනු ලබයි.
සිතුවම් සටහන් කිරීම හා වර්ණගැන්වීම
සිතුවම් සටහන් කිරීමෙහි ලා පළමුව කළු සායම් උපයෝගී කොට සිහින් බුරුසුවකින් බාහිර ආකාර මාත්‍රය සළකුණු කරනු ලැබ්ණි.ඉනික්බිති රූප සුදු පැහැයෙන් ඉතිරි වන සේ පසුතලයේ ලා රතු පැහැය ගානු ලබයි.මින් පසු රූපයන් හි කහ වර්ණය හා බාහිර රේඛා රතු වර්ණයෙන් පරිස්සමෙන් ඇඳ පසුතලයේ ලා රතු වර්ණය මත රතු වර්ණය ගල්වනු ලබයි.ශෝබන පසුතලයක් අවසානයේ දී ලබා ගැනීම පිණිස එකිනෙක මත ලා රතු හා රතු දෙතුන් වරක් ගෑම අවශ්‍ය වේ. රූප සඳහා අදාළ වර්ණ යෙදීමේ දී මනුෂ්‍ය රූප හැම විටම කහ වර්ණය ගත් නමුත් විෂ්ණු හා මුගලන් හිමියන්ගේ රූප විශේෂ හේතු නිසා නිල් වර්ණය යොදා වර්ණ ගන්වා ඇත.චිත්‍රයේ පසුතලය හැම විටම පාහේ රතුය.ඇතැම් දුර්ලභ අවස්තාවන් හී දී කළු පසුබිමක් ද දක්නට ලැබේ.අංග ප්‍රතයාංග,විස්තරය ද රතු පැහැයෙන් සිතුවම මත අදිනු ලබයි.අවසානයේ මේවා සිහින් පැහැදිලි ස්ථීර කළු රේඛාවකින් ඇඳ දැක්වේ.මෙයින් සමස්ත සංයෝජනයම එකවර විවරනය වේ.
වලිත්ති යෙදීම
වර්ණ යෙදීමෙන් පමණක් සිතුවමක කාර්යයන් අවසන් නොවේ.චිත්‍රයක අවසන් නිමවුම ලෙස වලිච්චි වැස්මක් පූර්ණ බිතු සිතුවම් තලය පුරාම යෙදිම සිදු කරනු ලබයි. මෙය ඉතා තුනී වූත් පාරදෘශ්‍ය වූත් වැස්මකි.මෙය දහඅටවැනි සියවසේ ජනප්‍රිය වූ චිත්‍ර කලාව සඳහා භාවිතයට ගත් අලූත් ශිල්ප ක්‍රමයක් ලෙස සැලකිය හැකිය. වලිච්චි සාදනු ලබන්නේ කුඩු කළ දුම්මල,දොරණ තෙල් සමඟ මිශ්‍ර කොට පැය භාගයක් පමණ නිවෙන්නට හැරීමෙන් පසුවය.මෙවැනි වලිච්චියක් නෙුවට සැලැක් (ලාකඩ වෙනුවට භාවිතා කරන කමේ සතෙකුගෙන් ලබාගත් ද්‍රව්‍යකි) හා මධ්‍යසාර මිශ්‍රණයක් ද පහසුවෙන් යෙදිය හැකියඒවායෙන් ලැඛෙන ප්‍රතිඵලය අලූතින් ගෑ දුමිමල වාර්ණිෂ් දීප්තියට වඩා යහපත් බව කියවේ.මෙලෙස වලිච්චි වැස්මක් යෝදා ගන්නට ඇත්තේ කෘමි උවදුරු වලින් සිතුවම් බේරා ගැනීම සඳහාත් ස්වාභාවික පරිසර වෙනස් කම් වලින් සිතුවමට හානි නොවීම සඳහාත් වන්නට ඇත.
පින්සල් යොදා ගැනීම
සිතුවම් ඇඳීම සඳහා පැන්සල් භාවිත කරනු ලැබුණේ කලාතුරකිනි.මිණිරන් පැන්සල් නොතිබූ අතර ඊයම් පැන්සල් පමණක් භාවිත විය. සිතුවම් ඇඳීමේ දී ශිල්පීන් විසින් තෙලි කූර භාවිත කරන ලදී.වැටෙකෙයියා මුල් යොදා විශාල තෙලි කූරු සාදනු ලැබුණි.එය පොතු හැර සිහින් කර පැත්තක් තලා ගනු ලබයි.විශාල බුරුසු තනා ගනු ලැබුවේ පොල් හනසු උපයෝගී කර ගනිමින්ය.සියුම් රේඛා ඇඳීම පිණිස දික් නොනැමෙන බුරුසු සාදන්නේ තෙලි තණ තණ්ඩු යොදා ගනිමින්ය.තෙලි තණ කරල තෙත් කොට ඇට ගලවා උල් කටුවක බැඳගැනීමෙන් පහසුවෙන් තෙලි තන කූරක් සකස් කර ගත හැකි විය.
කුඩා තලයන් හි සායම් ගෑමට ගන්නා තෙලි කූරු සාදන ලද්දේ බළල් හෝ ලේන ලොම් වලින්ය.එසේම මුවන්ගේ,ගෝනුන්ගේ,අශ්වයන්ගේ බඩ යට රෝමයන් ද තෙලි කූරු සඳහා යොදා ගෙන ඇත.රෝමයන් විශාල ප්‍රමාණයක් එක්ව නොගෙන ඇගිලි දෙකට ප්‍රමාණවත් පරිදි ගෙන කෙඳි එක්ව තබා බැද ගැනීම කරයි.එහිදී පැති මුල් ගැටය හෝ හවරි ගැටය ගසා තද කර ගනී.උගුඩුවාගේ ලෝමයන්ගෙන් ද තෙලි කූරු සාදා ගනි. එය උගුඩු ලොම් තෙල්ල ලෙස හදුන්වයි. ලෝම එක්කොට බට පුරුකක් මැදින් දමා තද කර ගන්නා ලද තෙල්ල බට තෙල්ල නම් වේ. කෙසි තෙල්ල, අකුරු තෙල්ල හා නියන් තෙල්ල ආදී පින්සල් ද මෙහි දී යොදා ගනු ලැබුණි.
ආර්.පී.ජී හෝ රොකට් බෝම්බ
ආර්.පී.ජී හෝ රොකට් බෝම්බ යනු උරහිස මත රඳවා යුධ ටැංකි විනාශ කරන ආයුධයකි. මෙයට නියාමනය නොකරන ලද පුපුරණ ද්‍රව්‍ය අඩංගු රොකට්ටුවක් විදීම ට හැක.ආර්.පී.ජී ‍යනු යන්නෙහි පරිවර්තනයයි. අත් මත රඳවන යුධ ටැංකි නාශක බෝම්බ විදිනය.
බොහෝ නවීන යුධ ටැංකි මෙවැනි රොකට්ටු වලට ඔරොත්තු දෙන ලෙස නිමවා ඇත. එබැවින් යුධ ටැංකියේ දුර්වල ස්ථානයකට නියමිත ලෙස පහර දීමට සිදුවේ. කෙසේ වුවත් ආර්.පී.ජී තවමත් කුඩා යුධ වාහන සඳහා ප්‍රහාර එල්ල කිරීමට සහ ගොඩනැඟිලි සහ බන්කර සඳහා පහර දීමට ඵලදායී වේ. මේවා තවමත් නවීන යුධ ටැංකි වලට යම් උපායමාර්ගික අවස්ථා වල තර්ජනයක් වේ.ආර්.පී.ජී - 29,වඩා දියුණු වර්ගය,ටැන්ඩම් ආරෝපණ තාපයෙන් ටැංකි වල ඇති ආවරණ‍ය හරහා ගමන් කරයි. මේයට නවීන ටී-90 යුධ ටැංකිය විනාශ කළ හැක.මෙවැනි ආර්.පී.ජී-29 අවියෙන් චැලෙන්ජර් 2 යුධ ටැංකිය ඉරාකයේ අල් අම් රා විනාශ කරන ලදී.
thumb|
ප්‍රවර්ගය:යුධ අවි
ශේෂා පළිහක්කාර
ශේෂා පළිහක්කාර (මරණය 2009 ජූලි 12) ශ්‍රී ලංකාවේ හිටපු ප්‍රවීණ නර්ථන ශිල්පියෙකු, රංගන ශිල්පියෙකු සහ නිෂ්පාදකවරයෙකු වෙයි. ඔහු විසින් රංගනයෙන් දායක වූ ලෙස්ටර් ජේම්ස් පීරිස් මහතාගේ රේඛාව චිත්‍රපටිය සහ ඔහු විසින් නිෂ්පාදනයෙන් දායක වූ ගැටවරයෝ, සාරවිට සහ රන්මුතු දූව යන චිත්‍රපටි හේතුවෙන්, එකල ජනයා අතර ඔහු පිළිගැනීමට ලක්විය.
මුල් දිවිය
පාසලෙන් සිය ජේ්‍යෂ්ඨ සහතිකය ලබා ගැනීමට පොරෝතුවම ඉන් ඉවත් වුනු පළිහක්කාර, ඉන්දියාවේ ශාන්ති නිකේතනය වෙත ගොස් එහි අවුරුදු දෙකක් රැදී සිටිමින් නර්ථන කලාව හදාරන ලදී. නර්ථන කලාවට අමතරව එහිදී ඔහු චිත්‍ර කලාව සහ මූර්ති කලාව හැදෑරූ බව සඳහන් වෙයි. පසුව ඔහු දකුණු ඉන්දියාවේ කලා ක්ෂේත්‍ර ආයතනයේද ලියාපදිංචි වූ බව පැවසෙයි.
ඉන්දියාවේ කලා අධ්‍යාපන කටයුතු නිම කිරීමෙන් අනතුරුව, 1948 දී නැවතත් ශ්‍රී ලංකාව වෙත පැමිණි පළිහක්කාර, එම වසරේ මෙරට නිදහස ලබා ගැනීම වෙනුවෙන් පැවැත්වූ ජාතික උත්සවයන්ටද සහභාගී වන ලදී. පසුව පී. ආර්. ඇන්තෝනිස් සහ කේ. ඩී. ඒ. පෙරේරා යන අයගේ සහයෙන්, බොරැල්ලේ නැටුම් පාසලක් ආරම්භ කිරීමටද ඔහුට හැකිවිය.
1949 වර්ෂයේදී ඉන්දියානු නර්ථන ශිල්පියෙකු වූ රාම්ගෝපාල් ගේ සංචාරක නාට්‍ය කණ්ඩායම සමග එක්වූ පළිහක්කාර, ඔවුන් සමග එංගලන්තය බලාගොස් යුරෝපය පුරා විවිධ ඉදිරිපත් කිරීම් සිදු කල බව පැවසෙයි.
චිත්‍රපටවලට දායක වීම
නැවතත් ශ්‍රී ලංකාවට පැමිණීමෙන් පසු පළිහක්කාර මහතා, අහංකාර ස්ත්‍රී සහ පුදුම ලේලි යන චිත්‍රපටි සඳහා නාට්‍ය රචනයෙන් දායක වූ අතර, 1953 දී තිරගත වූ මාතලන් චිත්‍රපටියේ චරිතයකටද ඔහු රංගනයෙන් දායකත්වය ලබා දුනි. මාතලන් චිත්‍රපටය ලත් අසීමිත සාර්ථකත්වය නිසා පළිහක්කාර මහතාද බොහෝ දෙනා අතර අවධානයට පාත්‍ර විය.
අනතුරුව ඔහු රේඛාව චිත්‍රපටයටද සිය රංගනයෙන් දායක වූ අතර, 1954 දී එක්සත් ජනපදයේ චිත්‍රපටියක් වූ ද බ්‍රිජ් ඔන් ද රිවර් ක්වායි සඳහා අංග රචන ශිල්පියෙක් ලෙසද දායක වූ බව සඳහන්ය.
චිත්‍රපටි නිෂ්පාදනය
1960 වර්ෂයේදී අධ්‍යක්ෂක මයික් විල්සන් (Mike Wilson) සහ සර් ආතර් සී ක්ලාක්, මහත්වරුන්ගේද සහය සහිතව, පළිහක්කාර මහතා මෙරට ප්‍රථම සිංහල වර්ණ චිත්‍රපටිය වූ රන් මුතු දූව නිෂ්පාදනය කල අතර, එම චිත්‍රපටිය මෙරට ප්‍රථම දිය යට දර්ශන සහිත චිත්‍රපටිය ලෙසද සැලකෙයි.
ඔහුගේ දෙවන නිෂ්පාදනය වූ, මයික් විල්සන් හා තිස්ස ලියනසූරිය විසින් අධ්‍යක්ෂණය කල ගැටවරයෝ චිත්‍රපටිය 1966 වසරේ සරසවිය සම්මාන හිමිකර ගත් අතර, පළිහක්කාරගේ තෙවන නිෂ්පාදනය වූ සාරවිට චිත්‍රපටිය ඊට පසු වර්ෂයේ නිමැවිණි.
දිවියේ අවසන් සමය
සාරවිට චිත්‍රපටිය නිෂ්පාදනයෙන් අනතුරුව සිය චිත්‍රපටි හා සම්බන්ධ දිවියට සමුදුන් පළිහක්කාර පසුව වැවිලි සම්බන්ධ ව්‍යාපාර කෙරෙහි නැඹුරු විය. නමුත් 2000 දශකයේදී පළිහක්කාර මහතා, චන්ද්‍රම් රත්නම් මහතා විසින් නිෂ්පාදනය කල, රොප් නෙවිස් විසින් අධ්‍යක්ෂණය කල රෝමියෝ ඇන්ඩ් ජුලියට් චිත්‍රපටියට රංගනයෙන් දායක විය.
දේශීය සිනමාවට ඔහු කල මෙහෙය අගයා 2007 වර්ෂයේදී පළිහක්කාර මහතාට, සරසවිය සම්මානයක් වූ රණතිසර සම්මානය පිරිනැමිණි.
2009 වසරේ ජුලි 12 වන දින සිය දිවියට සමුදෙමින් ශේෂා පළිහක්කාර මහතා අභවප්‍රාප්ත විණි.
බාහිර සබැඳි
ප්‍රවර්ගය:2009 මරණ
යුරෝපයේ දේශපාලනය
යුරෝපයේ දේශපාලනය මහද්වීපය තුළ නිරන්තරව ක්‍රම ක්‍රමයෙන් විකාශනය වන දේශපාලනයක් ඇත. විවිධ හේතු කාරණා නිසා වෙනත් මහාද්වීපවලට වඩා ඈතට දිවුණු බොහෝ විස්තරාත්මක දේ ඒ සතුයි. ඒ කරුණු වලට කලාපයේ ජාතික රාජ්‍යවල දීර්ඝ ඉතිහාසය මෙන්ම යුරෝපා රටවල් අතර වර්තමානයේ ඇති වන දේශපාලනික එකමුතුභාවය පිළිබඳ නැඹුරුව ද අයත්ය. වර්තමාන යුරෝපා දේශපාලනය පිළිබඳව අවබෝධ කර ගැනීම යුරෝපා මහද්වීපයේ පසුගිය ඓතිහාසික සිදුවීම් දිහා සලකා බැලීමෙන් කළ හැක. එමඟින් වර්තමාන යුරෝපීය දේශපාලන නිර්මාණය භූගෝලයීය ආර්ථිකය හා සංස්කෘතිය හේතු වී බලපා ඇත. වර්තමානයේ යුරෝපා දේශපාලනය යුරෝපා සංගමය මඟින් බල පවත්වාගෙන යයි. නැ‍ඟෙනහිර යුරෝපයේ අයෝමය තිරය කඩා වැටී කොමියුනිස්ට් රාජ්‍යයන් බිඳ වැටීමේ සිට මෙම ක්‍රමය ක්‍රියාත්මක විනි. ශීත යුද්ධය නිමා වීමත් සමඟ නැ‍ඟෙහිර යුරෝපයේ සාමාජික රාජ්‍ය 27 කගෙන් යුරෝපා සංග‍මයේ පාර්ලිමේන්තුවට සාමාජිකයන් තෝරා පත් කර ගෙන එය ව්‍යාප්ත වෙමින් පවතී.
මූලාශ්‍ර
http://en.wikipedia.org/wiki/Politics_of_Europe
සාරස විද්‍යාව
ප්‍රවර්ගය:භෞතික විද්‍යාව
න්‍යාය හා ව්‍යවහාරය
මහා සම්මතවාදය න්‍යාය හා ව්‍යවහාරය1- පක්ෂ දේශපාලනය දුරලමු
රටක් විදිහට, ජාතියක් විදිහට අපි ආර්ථික,සමාජිය, දේශපාලනික වශයෙන් ඉතාම දුර්වල අඩියකට වට්ටවා හමාරය. අප සියල්ලෝම එක්වි මේ අවාසනාවන්ත තත්වයට පිළියම් නොයෙදුවහොත් අප රටේ විනාසය දුර ඈතක නොවේ.
අප වසර කිහිපයකට පසු එන මැතිවරණයකින් කිසියම් දේශපාලන පක්ෂයක සාමාජිකයෙක් මැතිසබයට යවා ඉතිරි දවස් ඔවුන් කරන විගඩම්වලට විරුද්ධව මහමගට බැස උද්ඝෝෂණය කිරීමට සිදුවේනම් එම පාලන ක්රසමයේ ඇති යෝග්යටතාවය කිම? මෙතුවක් කල් මිනිස්සු වෙනුවෙන් පක්ෂයක් හෝ කණ්ඩායමක් හෝ තමයි ඔවුන් ගැන තීරන ගත්තේ. පළමුවරට මහාසම්මතයෙන් තමයි මිනිස්සුන්ට තමන්වෙනුවෙන් තීන්දු තීරන ගැනීමේ අයිතිය මිනිස්සුන්ටම ලැබෙන්නේ. මෙතුවක් කල් ඉහළන් ගත් තීරන පහළට පැමිනියේය. නමුත් මහා සම්මතයේදී පහළ සිට ඉහළට තීන්දු තීරණ අදහස් යෝජනා ගමන් කරයි. සැබෑ ජනතා පරමාධිපත්යා ලබාදෙයි.
සැපදිල්ලා
සැපතිල්ලා (මැන්රිලාරා පොප්ටා) යනු දිගු කාලයක් ජීවත් වූ සදාහරිත ශාකයකි. මෙක්සිකෝවේ ඉන්දියාවේ විශාල වශයෙන් වගා කෙරෙන අතර ස්පාඤ්ඤ යටත්විජිත සමයේදී පිලිපීනය වෙත හඳුන්වා දෙන ලදි.
න්‍යාය හා ව්‍යවහාරය
පක්ෂ දේශපාලනය නිසා සිංහලයා කොටස් තුන හතරකට බෙදුන කල කේවල් කිරීමේ බලය හිමිවන්නේ සුළුපක්ෂ අතටය. වසර හැත්තෑවක් තිස්සේ මේ රටේ මැතිවරණවලින් දිනුවේ යූඇන්පී, ශ්රීවලංකා නොව කේවල් බලය ඇති සුළු ජන වර්ගය. ආණ්ඩුව රැකගනුවස් ඔවුන්කරන නොපනත් කම් නොදැක්කා සේ සිටීමට රජයන්ට සිදුව ඇත. අප විසින් කලයුත්තේ පක්ෂ දේශපාලනය වෙනුවට ජනතාව අතට සෘජුව බලය දෙන මහා සම්මත ක්රසමවේදයට අනුගත වීමය.පක්ෂ දේශපාලනය නිරතවීමට සිදුවේ නම් එය කළ යුත්තේ පක්ෂ දේශපාලනය විනාස කර මහා සම්මතය පිහිටවීමේ ගාමක බලවේගක් ලෙස පමනි.
සැපදිල්ලා
Sapodilla (Manilkara zapota) is a long-lived, evergreen tree native to southern Mexico and Central America. It is grown in huge quantities in India, Mexico and was introduced to the Philippines during Spanish colonisation.
න්‍යාය හා ව්‍යවහාරය
මහා සම්මතයේ මූලය ගම්සභාවයි. එහි නියෝජිතයින්, ස්වෙච්ඡා සමිති සාමාජිකයින්, වසමේ රාජ්යම නිලධාරීන්ද එක්කර ජන සභාවක් තනයි. මෙහිදී ගමේ තීන්දු තීරන ගනී. ගම් සභා හෝ ජන සභාවලට නියෝජිතයන් තෝරාපත්කරගරනීමේදී පක්ෂය වැදගත්නොවේ. පක්ෂයක න්යාීයපත්රායකට යටත් නොවී නිදහසේ ඉදිරි වසර කිහිපය සදහා සාර්ථක සැලැස්මක් ඉදිරිපත්කිරිම පමනක් සෑහේ. මේ නිසා දක්ෂයින්ට ඉහළ මණ්ඩලවල නියෝජනය කරන්නට පක්ෂවල නාමයෝජනා අවශ්යම නොවේ. මේනිසා පක්ෂ දේශපාලනය දුර්වලවේ.
සැපදිල්ලා
විස්තරය(Description)
thumb|left|Zapota tree with fruits in [[Tamil Nadu, India.]] සැපතිල්ලා 3-4 මීටර් උසයි. සුළඟින් ප්රතිරෝධී වන අතර පොත්තේ සුදු පැහැති, ගම්මිරිස් යන චිකන් ලෙස පොහොසත් වේ. විසිතුරු කොළ මධ්යම හරිත හා ග්ලැසියි. ඔවුන් විකල්ප ආවරණය, ඉලිප්පීම් සඳහා සෙමී 7-15 සෙ.මී. දිග, සම්පූර්ණ ආන්තිකය සමග. සුදු මල් නොකැඩී හා සීනුව වැනි හිසකෙස් හාරන ලද සොරොල්ලක් සමඟ. මෙම පළතුරු විෂ්කම්භය 4-8 සෙ.මී. විශාල, ඉලිප්සායිඩ බෙරී, සුමට මුහුණැති අර්තාපල් හා 2-5 බීජ අඩංගු වේ. ඇතුළත, එහි මස් කහ පාට කහ සිට පෘෂ්ඨීය දුඹුරු වර්ණයෙන් යුක්ත වේ. බීජ අඳුරු වී ඇති අතර, උන්ගේ ගෙලෙහි අල්ලා ගත හැකි එක් කකුලක කොක්කක් සමග බෝංචි වැනි සමාන වේ. රසය ඉතා රසවත් හා රසවත් වන අතර එය රසවත් රසයක් ලෙස විස්තර කළ හැකිය. නොගැඹුරු පළතුරු ස්පන්දනයට දැඩි හා සන්හීනින අධික ප්රමාණයක් අඩංගු වේ. ටැන්ින්ට ආලේපිත ගුණ ඇති අතර මුඛය වියළීම. සැපතිල්ලා ගස් වසරකට දෙවරක් ඵල දරයි. නමුත් මල් හට වසරක් ගත විය හැකිය. පළතුරු උරාබෙන අධික රබර් කිරි අඩංගු වන අතර එය තෝරා නොගත්තද ඉදිමීම සිදු නොවේ. සමහරු වටා ඇති අතර ඇතැම් ඒවා දිදුලන කෙළවරවල් සහිත වේ.
න්‍යාය හා ව්‍යවහාරය
මහා සම්මතවාදය න්‍යාය හා ව්‍යවහාරය -2   සිව්හෙළ සංකල්පය
සැපදිල්ලා
විස්තරය(Description)
Sapodilla grows to 3-4 m tall. It is wind-resistant and the bark is rich in a white, gummy latex called chicle. The ornamental leaves are medium green and glossy. They are alternate, elliptic to ovate, 7-15 cm long, with an entire margin. The white flowers are inconspicuous and bell-like, with a six-lobed corolla.
The fruit is a large ellipsoid berry, 4-8 cm in diameter, very much resembling a smooth-skinned potato and containing 2-5 seeds. Inside, its flesh ranges from a pale yellow to an earthy brown color with a grainy texture akin to that of a well-ripened pear. The seeds are black and resemble beans, with a hook at one end that can catch in the throat if swallowed.
න්‍යාය හා ව්‍යවහාරය
හෙළ මානවයා දඩයක්කාර වැද්දා දක්වා වර්ධනය විය. වැදි යන වදනෙහි අරුත වනයේ වෙසෙන්නා යන්න මෙන්ම දඩයක්කාරයාය යන්නද වේ. වනයේ දඩයමෙන් ජීවත්වන වැදි සමයේ පරිසරයෙන් එන විවිධ භාධක හමුවේ බොහෝවිට සිය නෑසියන් හා සහෝදරත්වයෙන් වරිගයක් ලෙසින් ජීවත් විය. තමන් වෙත පැමිනෙන හදිසි අනතුරු අණ ලෙසත් කිසිවෙකු විසින් පමුණවන විපත් විණ ලෙසත් සැලකූහ. මේ අණවිණ වලින් ගැලවීමට ඔව්හු තමන්ව ජීවත්ව සිටින සමයේ ආරක්ෂා කළ දෙමාපියන් ඇතුළු නෑ සියන් නෑ යකුන් ලෙස දේවත්වයට පමුණවා ලීය. මේනිසාවෙන් යක් යන නාමය හෙළයින්ට පටබැදින. මේ ජනයා යකඩ නිපදවිම හා භාවිතය නිසාද පොදුවේ  හෙළ යක් වැදි ගොත්තන් ලෙස හැදින්වියැ.
සැපදිල්ලා
විස්තරය(Description)
The flavor is exceptionally sweet and very tasty, with what can be described as a malty flavor. The unripe fruit is hard to the touch and contains high amounts of saponin, which has astringent properties similar to tannin, drying out the mouth.
න්‍යාය හා ව්‍යවහාරය
මෙය පළමු අභිචාරවිදිය ලෙසින් හැදින්වියැ  හැකිය. නොදන්නා නොපෙනෙන අයෙක්ගේ ගතිසුභාවයන් අනුන්ගෙන් අසා දෙවියෙක් කොට වදිනවාට වඩා තමන් දන්නා කියන සමීප මිනිසුන් මරණයෙන් පසු දේවත්වයට පමුණවීම දියුණු සංකල්පයකි. කිරි කොරහා නැටීමෙක් පටන් කොහොඹා යක් කංකාරිය දක්වා දියුණුවූ අභිචාරයන් විය. මේ නිසා පොදුවේ හෙළ යක් වැදි ගෝත්තන් ලෙස හැදින්විය.
සැපදිල්ලා
විස්තරය(Description)
The sapodilla trees yield fruit twice a year, though flowering may continue year round. The fruit has a high latex content and does not ripen until picked. Some are round and some are oval with pointed ends. thumb|left|සැපතිල්ලා ගෙඩි(Sapodillas)
වෙනත් නම්(Other Names)
සැපතිල්ලා, චීනයේ ("චිකිකෝ" හෝ "චිකු", "චිකෝ") සහ ඉන්දියාවේ sapota ලෙස හඳුන්වයි. නැගෙනහිර ඉන්දියාවේ සෝෆෙඩා සහ බංග්ලාදේශය, ඉන්දුනීසියාව, හොන්ග් xiêm ("සිමාසියා පර්සිමොන්") හෝ xa pô chê තායිලන්තය, කාම්බෝජය, වියට්නාම, කම්බෝඩියාව, ග්වාන සපාතිල්ලා, කොලොම්බියාව, නිකරගුවාව, එල් සැල්වඩෝර්, ඩොමිනිකානු ජනරජය සහ වෙනිසියුලාව, කියුබාවේ, පුවර්ටෝ රිකෝ සහ ඩොමිනිකානු ජනරජයේ ඩිලීසියානු ජනරජයේ ඩිලීසෝ බහමාස්, කැරිබියානු සෙසු නසීබෙරි, බ්රසීලයේ sapoti සහ හවායි හි දකුනු කැලිෆෝනියාවේ හා දකුණු ෆ්ලොරිඩා හි චිකෝ සපෝටේය. කෙලන්තානෙස් මැලේහි, පලතුරු "සම්මත සිලෝ නිලෝ" යනුවෙන් හඳුන්වනු ලැබේ. එය සම්මත මැලේ "ciku" වලට වඩා මුල් නාමයට සමීපව පිහිටා තිබේ. චීන භාෂාවෙන්, මෙම නම දළ වශයෙන් "ගින්සෙන් ගෙඩිය" ට පරිවර්තනය කරයි. මෙය අනිත්ය පලතුරක් වන pepino සඳහා භාවිතා කරන නමකි.
න්‍යාය හා ව්‍යවහාරය
හෙළය එකතරා සජීවී මානව කෞතුකාගාරයක් වැන්න. එකල ජීවත් වූ වැදි යක් හෙළයාගේ පූර්ව ස්වරූය අදද හෙළ වැදි ජනතාවගෙන් දෘෂ්‍යමානවේ. සිංහල භාෂාවේ මූලය හෙළ වැදිබසයැ. ඉංදුආර්ය ආභාෂයෙන් එය පොහොසත් වූවා පමණැකි.
සැපදිල්ලා
වෙනත් නම්(Other Names)
Sapodilla is known as chikoo ("चिक्कू" or "chiku," "चीकू,") and sapota in India, sofeda  in eastern India and Bangladesh, sawo in ඉන්දුනීසියාව, hồng xiêm (lit. "Siamese persimmon") or xa pô chê in Vietnam, lamoot (ละมุด) in Thailand and Cambodia, sapodilla in Guyana sapathilla or rata-mi in Sri Lanka, níspero in Colombia, Nicaragua, El Salvador, Dominican Republic and Venezuela, nípero in Cuba, Puerto Rico and Dominican Republic, dilly in The Bahamas, naseberry in the rest of the Caribbean, sapoti in Brazil, and chico sapote in Hawaii, southern California and southern Florida. In Kelantanese Malay, the fruit is called "sawo nilo" which is closer to the original name than the standard Malay "ciku". In Chinese, the name translates roughly to "ginseng fruit" (人參果), though this is also the name used for the pepino, an unrelated fruit.
න්‍යාය හා ව්‍යවහාරය
දඬයම් හිගවන විටැ ගොවිතැනට හුරුවීම මානවයාගේ ස්වභාවයකි. මේ අනුවැ හැල්, කුරක්කන්, වී වැනි වගාවන් හා සත්ව පාලනයට යොමුවිය. මේ පිරිස අස්වද්දන්නන්  යන අරුතෙන් අසුර නාමය ගත්හ. ඔව්හු සෙසු යක් ගොත්තන්ගෙන් වෙනස්වැ සංවවර්ධනය විය. ගොවිතැනට අවැසි සාධක දඩයමට අවැසි සාධකයන්ට වඩා වෙසෙය. පරිසරයෙන් පැමිනෙන අණවිණ අඩුය. අස්වැද්දුමට හිරු හා වැස්ස වැදගත්විය. මේ අනුව මහ යකා නොහොත් හෙළ යකා දේවත්වයෙහිලා සැලකීම සංවිධානගත අභිචාරයක් ලෙසින් වර්ධනය විය.
සැපදිල්ලා
ශ්‍රී ලංකාව
තෙත් හා මැද රට කලාපයේ වගාකළ හැකි පලතුරකි.
References
ප්‍රවර්ගය:පලතුරු ප්‍රවර්ගය:ශාක
න්‍යාය හා ව්‍යවහාරය
පසුකාලය්දී සූර්ය වන්දනය බලගතු සංවිධාන සංස්කෘතියක් ලෙසින් වර්ධනය විය. හේළි, රා, රේ යන නාමයෙන් හැදින්වන්නට යෙදුනේ මේ සූර්ය වන්දනයයි. හෙළ අසුරයින් සහෝදර දඩයක්කාර හෙළ යක්වැදි ගොත්තන්ගෙන් පැහැදිළිවැ වෙනස් ලක්ෂණ පෙන්වීම නිසා අසුර (දේව) වෙනයම්ම ගොත්‍රයක් ලෙසින් සංවර්ධනය විය.
විවිධ දේශීය හා විදේශීය අභයෝග හමුවේ සිය ජීවන වෘර්තීන් සමග ආරක්ෂක කටයුතු කාර්යක්ෂම සිදුකිරීමට නොහැකි නිසා ඉතිහාසයේ එක් දිනක හෙළ දිව පුරා විහිදී බැවති ගෝත්‍ර දෙකේම වරිගවලට අයත් සෑම ගම්මානයක්ම නියෝජනය කරන ගමිණිවරු එක් ස්ථානයකට රැස්විය. මෙහිදී මධ්‍යගත පාලන ඒකකයක්, පාලන නීති රීති පද්දතියක් හා ආරක්ෂක කාරිය සදහා වෙනම පිරිසක් තෝරාගැනීමටද යොජනාවිය. වර්තමාන ජන මත වලට අනුව මෙසේ සංවිධනය කරගන්නා ලද රක්ෂස ගෝත්‍ර හමුදාව අවසාන රාවණ රජුසමයේ රාම ආක්‍රමණය දක්වාම පැවතින. එමෙන්ම මෙහිදී සම්මතකර ගත් නීති රීති පද්දතිය පෙර  සිරිත ලෙසින් උඩරට ගිවිසුම දක්වාම පැවතුණි. ජනතාවගේ සෘජු නියෝජිතයින්ගේ සම්මතයෙන් පත්වූ නිසා හෙළයේ පාලකයාගේ මූලය ජනතාවය. මහා සම්මතවාදය නම්වූ පාලන ක්‍රමය අඩු වැඩි වශයෙන් උඩරට ගිවිසුම දක්වාම පැවතුනි.
මේ ගෝත්‍ර ත්‍රිත්වයට අමතරව නාග නම් වෙළද, නාවික හා වාරිශිල්පීය ගෝත්‍රයක්ද නාග නමින් නිර්මානය විය. කලක් යන විට නාග නමින් අභිචාරයක්ද මොවුන් අතර ජනප්‍රිය විය. පසුකාලයේ සෙසු ගෝත්‍ර අභිමවමින් මෙම නාගයින් බලවත්වනු දක්නට ලැබේ.
මෙම යක්ෂ අසුර රක්ෂස නාග යන හෙළ සිව්හෙළ ගෝත්‍ර සිහළ සිංහල විය. තලෙළු මිනිසුන්ගෙන් සැදි සිව්හෙළ ගෝත්‍ර සංස්කෘතිය හෙළදිව පමනක් නොව, මොහන්ජදාරෝ හරප්පාව ඇතුළු සමස්ථ ඉංදු අර්ධද්ධීපයේම පැතිර පැවතින. ස්ටෙප්ට් තණ භූමියන් පැමින පර්සියාව අල්ලා ගත් වර්ණික ආර්යන්ගේ බලය හේතුකොට වත්මන් ඇෆ්ගන් පකිස්ථාන් කලාපයේ සිටි බෘහායි ගෝත්‍ර මොහන්ජදාරෝ හරප්පා නමින් අද හදුන්වන ඉංදු හෙළය බිදගෙන දකුණට සංක්‍රමනය විය. ඔවුන් පිටුපසින් පැමිනි ආර්යන් උතුරු ඉංදියාවේ ආර්‍යාවෘතයේ පැරණි ශිෂ්ඨාචාර අතුගා දමා සොලොස්මහා ජනපද පිහිටවිය. මෙලෙස හෙළ බලය පිරිහී  උතුරේ ශාක්‍ය ආදී ගෝත්‍ර කිහිපයක් හැර සෙස්සෝ යටපත් විය.
රාම රජුගේ යුද්ධය හෙතුකොට එවකට හෙළදිව පැවති බලවත් ලංකාපුර (සිගිරිය) රාජධානියද බිදවැටිණ. රක්ෂස හමුදාව එම යුද්ධය නිසා විනාශවීම නිසා රටේ අරාජිකත්වයක් නිර්මානය විය. විජය රජු ලාට දේශයේ සිට පැමිනෙන විට පැවතියේ අසංවිධානාත්මක මධ්‍ය පාලනයකින් තොරවූ දේශයකි. විජය රජු යනු හෙළ දිව පැමිනි එකම හෝ පළමු ආර්ය ආක්‍රමිණිකයා නොවේ. එය ඉතිහාසයේ එක් සිදුවීමක් පමනි. එය සිදුවූයේ බුදුන් වහන්සේ පිරිනිවන් පෑ දිනයේ වීමත්, එය බුද්ධ වර්ශ ක්‍රමයේ ආරම්භය වීමත් නිසා මහාවංශ කතුවරයා එම සිදුවීමෙන් සිය කෘතිය ආරම්භ කළේය. එයින් කිසිසේත් හෙළ ශිෂ්ඨාචාරය ආරම්භ වූ බවක් නොකියවේ.
එකල විසූ හෙළයින් ලේඛන කලාවක් සහිත, ආනයන අපනයන වෙළදාම් සිදුකල ජනතාවකි. තපස්සු භල්ලුක යනු එවැනි වෙළද දෙබෑයෙකි. බුදුන් ලංකාවට වැඩි සමයේ රටේ විවිධ ප්‍රාදේශ පාලනය කළ පාලකයින් ලැන මහා වංශය දක්වයි. චූලෝධර, මහෝධර, මණියඛිත, සුමණ සමන්, මහා කාලසේන පාලකයින් මෙන්ම සිහලවස්තුපුරය, ලංකාපුරය, නාගදීපය, මහියන්ගනය, කැලණිය වැනි නගර ගැන එහි විස්තර කර ඇත. එය සනාතකිරීමට පුරාවිද්‍යාත්මක සාධකද හමුව තිබේ.
තෙවරක්ම සිදුවු බුදුන්වහන්සේගේ ලංකාවතරණයත්, විජය පැමිනෙන විට කුවන්නා කපු කටිමින් සිටිබව කියන පුවතත්, මහා කාලසේන රජුගේ දරුවෙකුගේ සරණ මංගල්‍යක් උත්සවාකාරයෙන් පැවැත්වීමත් හේතුකොට දියුණු සංස්කෘතියක් පැවති බව පැහැදිළිය.
විජය රජු විසින් ඇතිකරන ලද වංශය පණ්ඩුකාභය රජුගෙන් අවසන්වේ. නැවත හෙළ බලය ඔසවා තබන එතුමා හෙළ සභ්‍යත්වයට ආර්ය ජනපදද උකහා ගනී. එතුමා විසින් නැවත අනුරාධපුරය අගනගරය කර ගැනීම, නැවත වැව් අමුණු තැනීම, ග්‍රාමසීමා නීර්ණය වැනි පැරණි ප්‍රතිමාන ප්‍රතිස්ථාපනය කරන බැවින් විජය රජු යන සාධකය එතරම් හෙළ ඉතිහාසයේ පෙරළිකාරී සාධකයක් නොවේ.
මහාසම්න්‍මතවාදය න්‍යාය හා ව්‍යවහාරය3- සිංහලේ ජාතික රාජ්‍යය
සැබැ ලෙසම හෙළ සමාජයේ පෙරළියක් ඇති කළ කාරණය නම් දේවානම්පියතිස්ස රජ සමයේ ථේරවාදී බුදු දහම රැගෙන මිහිදු මහා රහතන් වහන්සේගේ වැඩම කිරීමය. මෙතැන් පටන් විවිධ ඇදහිළි විශ්වාසයන් හා ගෝත්‍ර ලෙසින් බෙදී සිටි ජනයා දියුණු තාර්කික සංවිධානගත දහමක් වූ බුදු දහමට මුල්තැනක් දෙමින් එක්සේසත්විය. හෙළයේ සම්ප්දා‍රයක ඇහිලි විශ්වසයන්ද බුදු දහම හා මුසු වී යම් ආකාරයකින් සිංහලයාටම ආවේනිකවූ සිරිත් විරිත් ඇතුළත් සිංහල බෞද්ධ සංස්කෘතියක් ගෙඩනැගුණි.
සිංහල බෞද්ධයා යන අන්‍යතාවය හෙළයා තුළ නිර්මානය  වන්නේ මේ අවධියේදීය. මෙම ජාතික සමගියට කාලිංගයෙන් පැමිණි එලාරගේ ආක්ම‍රනයත් සමග භාදා පැමිණ වින. පීඩාකාරී සතුරාට විරුද්ධව ගාමිණී අභය කුමරු වටා රොක්වන විවිධ සේවා ගෝත නියෝජනය කල ජනයා විජාතික සතුරා පරදවා එක්සේසත් සිංහල දේශයක් ගොඩනගා ගනී. ගාමිණි අභය නොහොත් දුටු ගැමුණු රජ මහාසම්මතයට ගරුකල උදාරතර මිනිස් ගති ගුණ වලින් පිරි සැබෑ සිංහලයෙකි. ඇතැම් ප්වා‍රදවල හෙතෙම ජෙට්ට ගාමිණී අභය නමින් හැදින්වේ.
මෙහි අරුත ගමිණි වරුන්ගේ ජේෂ්ඨයා නොහොත් ශේෂ්ඨයා යන්නය. සිව්හෙළ ගොත් සියල්ල මහාසම්තය යටතේ ජාතික කරණය වී, එක්සේසත්ව සිංහල ජාතිය නිර්මානය විය. මෙය ලෝකයේ පැරණිතම ජාතික රාජ්ය‍යකි. ඉර හදයට අසිපත අතින් ගත් සිංහයා ධජය ඒ සමයේ ජාතියේ සංකේතය විය.
ජාතික රාජ්‍යකට අවැසි සියළු කරුණු කාරණා එහි පැවති බව පැහැදිළිය. නිශ්චිත භූමිභාගයක්, ගොඩනගාගත් අනන්‍ය සංස්කෘතියකින් යුත් නිශ්චිත ජාතියක්, ගොඩනගා ගත් ඒකාබද්ධ පාලන වි්‍යුහයකින් යුත් නූතන ජාතික රාජ්‍යක පවතින සියළුම සාධක වලින් යුක්ත විය.
ඉංදියාවේ පැවතියේ රාජ වංශික රාජ්ජයන්ට වඩා සිංහල දේශය වෙනස්විය. මෞර්‍ය, ගුප්ත, මූගල් ආදීන්ගේ දේශසිමා නිෂ්චිත නැත. ඒ ඒ පරපුර බලය පැතිරු ප්මා‍රනය මත රාජ්ජය තීරණය විය. ඒවා ජාතික පදනමක් මත නිර්මානය නොවීය. නමුත් සමුදුරෙන් වටවූ නිශ්චිත දේශසීමා පවතින සමස්ථ හෙළබිමම හෙළයින්ගේ ශුද්ධ භූමිය විය. එම දේශසීමාව තුළ වෙසෙන සියල්ලෝම හෙළයින් නොහොත් සිංහලයින් විය.
සිහළ වස්තු ප්ක‍රණය ග්‍රංතයේ සිංහල දීපය යන නාමය පැහැදිළිවම දක්වයි. ලංකාවට හෙළ දිව යන්න මෙන්ම සිංහල දීපය යන්නද භාවිතාවිය. සිංහලය යන නාමය සීලාන්, සෛලාන්, සිංහලාම්, ඊලාම්, සිලෝන් ආදී තමන්ගේ බස් උරුවෙන් උච්චාරනය කරමින් හැදින්විය. සංස්කෘත ලේඛන වල සිංහලද්වීප ලෙසත්, පාලි ලේඛන වල සීහළ ලෙසත්, දෙමළ ලේඛනවල සිංහලාම්, ඊලාම් ලෙසින් දක්වා ඇත. යුරෝපියන් හා අරාබීන් හැදින්වූ සෛලාන්, සිලෝන් යන නාමයන්ද සිංහල යන වදනින් බිදී ඇත. මෙතුළින් මෙරට ජාතික ප්‍රකාශණය සිංහලය බවට පත්ව පැවති බව පසක්වෙයි.